ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Μαρτίου 1979 περί απορρίψεως του χαρακτηρισμού ως επιστημονικής της συσκευής με την ονομασία "Nikon mask alignment microscope"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς ως προς τους δασμούς του κοινού δασμολογίου εισαγωγής αντικειμένων εκπαιδευτικού, επιστημονικού ή μορφωτικού χαρακτήρα(1),
τον κανονισμό (ΕΟΚ) αριθ. 3195/75 της Επιτροπής της 2ας Δεκεμβρίου 1975 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75(2), και ιδίως τα άρθρα 4 και 5,
Εκτιμώντας:
ότι, με επιστολή της 26ης Σεπτεμβρίου 1978, η βρετανική κυβέρνηση ζήτησε από την Επιτροπή να θέσει σε λειτουργία τη διαδικασία που προβλέπεται στα άρθρα 4 και 5 του κανονισμού (ΕΟΚ) αριθ. 3195/75 προς το σκοπό του χαρακτηρισμού της συσκευής με την ονομασία "Nikon mask alignment microscope", χρησιμοποιουμένης στα πλαίσια των ερευνών επί των κατευθυνομένων οπτικών κυμάτων, τα οποία χρησιμεύουν διά τηλεπικοινωνιακούς σκοπούς, ως επιστημονικής συσκευής ή μη και σε περίπτωση καταφατικής απαντήσεως, αν συσκευές ισοδύναμης επιστημονικής αξίας κατασκευάζονται επί του παρόντος στην Κοινότητα-
ότι, σύμφωνα με τις διατάξεις του άρθρου 4 παράγραφος 5 του κανονισμού (ΕΟΚ) αριθ. 3195/75, ομάδα εμπειρογνωμόνων, αποτελουμένη από εκπροσώπους όλων των Κρατών μελών, συνήλθε στις 7 Φεβρουαρίου 1979, στα πλαίσια της Επιτροπής των Τελωνειακών Ατελειών, προς το σκοπό της εξετάσεως της προκειμένης περιπτώσεως-
ότι από αυτή την εξέταση προέκυψε ότι η εν λόγω συσκευή είναι μικροσκόπιο αρκετά απλής επινοήσεως επινοηθέν κυρίως για την κατασκευή συμπλέγματος διακοπτών- ότι δεν εμφανίζει αντικειμενικά τεχνικά χαρακτηριστικά τα οποία να την καθιστούν ειδικώς κατάλληλη για επιστημονική έρευνα- ότι η χρήση αυτής στην προκειμένη περίπτωση δεν είναι ικανή, μόνη αυτή, να της προσδώσει τον χαρακτήρα συσκευής ειδικώς κατάλληλης για επιστημονική έρευνα και ότι δεν δύναται, κατά συνέπεια, να θεωρείται ως επιστημονική συσκευή,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η συσκευή με την ονομασία "Nikon mask alignment microscope" δεν πρέπει να θεωρείται ως επιστημονική συσκευή.
Άρθρο 2
Η παρούσα απόφαση απευθύνεται στα Κράτη μέλη.
Έγινε στις Βρυξέλλες, στις 29 Μαρτίου 1979.